Salling Fondene og rigmand Henrik Lind er villige til at donere en halv milliard kroner til nyt stadionprojekt i Aarhus, hvis en række betingelser opfyldes.

Henrik Lind fra Lind Invest og Salling Fondene lover at skyde 500 millioner kroner i projektet, hvis der leves op til en række kriterier.

Kriterierne beror blandt andet på, at kommunen skal tage styringen på projektet, samt finansieringsplanen ikke kun involverer etableringsdelen af det nye stadion, men også indebærer en plan for driften på 'den lange bane', som Henrik Lind formulerede det på pressemøddet.

- Vi synes, at tiden er kommet til at sikre et smukt og banebrydende stadion i absolut verdensklasse, siger Jens Bjerg Sørensen fra Herman Sallings Fond og tilføjer:

- Vi har længe overvejet, hvordan vi har kunnet løfte Aarhus Stadion i respekt for det område, det ligger i. Og det har vi fundet i samarbejde med Henrik Lind.